Sisulises plaanis on kõige olulisem loomulikult eesti keele rolli tõstmine Eesti ühiskonnas ja selle rolli nö uuendatud läbikirjutamine. Sest nagu ma ütlesin, maailm meie ümber on muutunud. Kui me teame, et eesti keel on riigikeel, siis sellest ainuüksi on vähe. Selles seaduses on ka  antud selle kasutamise alused peamise suhtluskeelena kõikides avaliku elu valdkondades.